# Kuoreveden koulun vanhempainyhdistys

## Kokouspöytäkirja

09.03.2022 klo 17.00 – 19.00 Kuoreveden koulu, opettajainhuone

|  |  |
| --- | --- |
| Läsnä: | Satu Olkkonen, puheenjohtaja  Joanna Lius, sihteeri  Minna Kinnunen  Kirsi Sirkkala  Heini Anttonen  Tiia Lemmetyinen  Elina Hakkarainen |

1. Ilmoitusasiat

* Ravitsemusterapeutti kartoittanut Jämsän koulujen kiinnostusta lähteä ruokaympyrän noudattamiseen liittyvään hankkeeseen.
* Opetus- ja kulttuuriministeriö myöntänyt lv 2021-2022 hankerahaa erityisopetukseen, jolla saadaan 14 tuntia lisää erityisopetusta. Ratkaisu on lisännyt henkilöstön työhyvinvointia. Vastaavaa hankerahaa on haettu myös lukuvuodelle 2022-2023. Lisäksi on haettu OKM:n hankerahaa esi- ja alkuopetuksen joustavaan toteuttamiseen.
* Tällä hetkellä koululla on 2 erityisopettajaa.
* ”Suomen malli” harrastetoiminta: oppilailta kysytty kyselyn avulla, mitä kerhoja toivoisivat koululle. Kerhot voivat olla esim. opettajien tai seurojen / yhdistysten vetämiä. Hankerahaa haetaan lv:lle 2022-2023.

1. Keskustelu

* Välipala koulussa:

Aamupala tarjolla vain eskarilaisille.

4. luokkalaiset ovat tiedustelleet, voisiko vanhempainyhdistys tarjota välipalamahdollisuuden koulussa. Todetaan, että jatkuvan välipalan tarjoamiseen kaikille oppilaille ei ole varoja. Lisäksi toteuttaminen ja sopivan, pitkään säilyvän ruuan miettiminen on haastavaa, koska välipalaan osallistuvien määrää ei pystytä arvioimaan. Edellisinä vuosina välipalaa varten on ollut mahdollista ostaa koululta 1,5 euron arvoinen lipuke, jolla saa välipalan koulun ruokalassa. Välipalalipukkeiden käyttöönottoa uudelleen mietitään kokeiluna.

* Disco:

Keväällä halutaan järjestää disco. Ongelmana suuren salin pimennysverhot, jotka tulisi korjata. Tällä hetkellä salia ei saa tarpeeksi pimeäksi, jos disco halutaan keväällä järjestää. Pieneen saliin ei mahdu tarpeeksi discolaisia. Selvitetään, saadaanko pimennysverhot korjattua.

Päätetään ottaa yhteyttä Pauliin musiikkivehkeiden osalta: kuka tulee dj:si?

Pikkusalia voidaan pitää varasuunnitelmana, jos ison salin verhoja ei saa korjattua.

Satu ja Elina hoitaa kioskiin myytävät tuotteet.

Ajankohta 29.04.2022 klo 18.00 – 20.00 (1.-5.lk) klo 20.00 – 22.00 (6.-9.lk).

* Mopoporukat:

Pienillä koululaisilla ollut hieman pelkoa kovaäänisiin mopoihin / mopoilijoihin liittyen. Selvitetään aikuisten tuen tarvetta pienimmille välitunnilla / taksien hakiessa lapsia.

* Piharemontti:

Raisa Heino käynyt koulun pihalla joulun jälkeen pohtimassa ratkaisuja. Raha ei riitä kaikkiin suunniteltuihin toimenpiteisiin. Remontti toteutunee kesällä 2022 ja 2023. Pyydetään Raisaa tulemaan esittelemään tilannetta vanhempainyhdistyksen kokoukseen.

* Talviliikuntapaikat:

Aurauksessa ollut puutteita, ja jäätä ei ole talvella ilmeisesti jäädytetty kertaakaan kaupungin toimesta.

Talkoolaiset eivät saa käyttää kaupungin koneita.

Tulevana talvena vanhempainyhdistys on valmis tarjoamaan apua koulun luistelukentän ylläpitojäädytyksiin. Kaupungin vastuulla tulee olla liikuntapaikkojen ”perustaminen” ja auraukset liikuntatunteja varten.

Ehdotetaan, että hankittaisiin koululle lumikenkiä vaihtoehtoiseksi talviliikuntamuodoksi hiihdon ja luistelun ohelle. Lumikengät eivät ole niin riippuvaisia käyttäjän koosta/ kengän koosta. Selvitetään hintatasoa ja kysytään Lions-klubin kiinnostusta lähteä mukaan rahoittamaan hankintaa. Päätetään hankinnasta ja vanhempainyhdistyksen panoksesta seuraavassa kokouksessa.

1. Tilannekatsaus

* Rahatilanne:

Tilin saldo: 4414,06€

Seppälän koulukuvat: järjestelykorvaus syksyn 2021 kuvauksesta +282€ ja koulukuvat vuosisopimus +1431€

OP Pohjola toiminnan vakuutus -108,08€

Xylitol-pastillit -699,96€

* Stipendit:

Viime keväänä myönnettiin 50€ stipendi parhaan keskiarvon saavuttaneelle ysiluokkalaiselle.

Päätetään jakaa samanarvoinen stipendi samoin kriteerein myös keväällä 2022.

* Rekrytointi:

Matemaattisten aineiden opettajan virka auki.

* Tapahtumat:

Musiikkiluokan kevätkonsertin toteutuminen keväällä on epävarmaa. Mikäli toteutuu, vanhempainyhdistys hankkii varoja pitämällä kahvion.

* Opettajien rekrytointivideo:

Katselmus ja palaute kuvaamataidon luokassa.

1. Kokouksen päättäminen

Kokous päätettiin klo 19.00.

Seuraava kokous: 13.4.2022 klo 17.00 – 19.00, koululla (tarvittaessa Google Meet).